Mecklenburg

Mecklenburg oli saksalainen ruhtinaskunta, joka jakautui vuonna 1621 Mecklenburg-Schweriniin ja Mecklenburg-Güstrowiin. Güstrowista osa siirtyi Mecklenburg-Schwerinin herttualle 1701 ja jäljelle jäänestä osasta tuli Mecklenburg-Strelitz. Mecklenburg-Schwerinin herttuakunta ja Mecklenburg-Strelitz korotettiin suuriruhtinaskunniksi 1815.

Weimarin tasavallassa 1918–1933 entiset suuriruhtinaskunnat jatkoivat vapaavaltioina, kunnes kansallissosialistinen hallitus yhdisti osat yhdeksi Mecklenburgiksi. Neuvostoliiton miehitettyä alueen siihen yhdistettiin vielä Etu-Pommerikin, jolloin sitä kutsuttiin Mecklenburg-Etu-Pommeriksi (vuonna 1947 nimi tosin vaihtui taas Mecklenburgiksi).

Vuonna 1952 Saksan demokraattinen tasavalta lakkautti Mecklenburgin jakamalla sen kolmeen piiriin (Bezirke): Rostockin piiriin, Schwerinin piiriin ja Neubrandenburgin piiriin.

Kun Saksan demokraattinen tasavallan osat yhdistettiin Saksan liittotasavaltaan, muodostettiin uudelleen Mecklenburg-Etu-Pommeri, josta tuli yksi Saksan liittotasavallan osavaltioista.

Saksan historia
Saksan maantiede
Mecklenburg-Etu-Pommerin historia